Գլեբ Անֆիլով

Գլեբ Անֆիլով (ռուս.՝ Глеб Иосафович Анфилов, ապրիլի 24, 1886(1886-04-24), Օստրոլենկա, Լոմժինյան նահանգ, Warsaw general-governorate, Ռուսական կայսրություն - հունիսի 21, 1938(1938-06-21), Անդրբայկալ, Ռուսաստան), ռուս պոետ։


== Կենսագրություն ==
Գլեբ Անֆիլովը ծնվել է Լեհաստանում` գնդապետի ընտանիքում։ 1906 թվականին գերազանցությամբ ավարտել է Վորոնեժի կադետական կորպուսը, այնուհետև Մոսկվայի Ալեքսանդրովսկի ռազմական ուսումնարանը և ստացել ինժեներական զորքերի պահեստազորի պոդպորուչիկի կոչում։ 1909-1913 թվականներին սովորել է Մոսկվայի համալսարանի իրավաբանական ֆակուլտետում, ավարտել է այն առաջին աստիճանի դիպլոմով և ոսկե մեդալով։ Ուսանողական տարիներին աշխատել է կոոպերացիայում։
1914-1916 թվականներին, որպես սակրավորական գումարտակի պորուչիկ, մասնակցել է Առաջին համաշխարհային պատերազմին, պարգևատրվել է Սուրբ Ստանիսլավի և սուրբ Աննայի շքանշաններով։ 1918 թվականին Խարկովում աշխատել է կոոպերացիայում։ 1920-1921 թվականներին Կարմիր բանակի կազմում, որպես կամավորական մարտնչել է Ուկրաինայում և Կովկասյան ռազմաճակատում։ Այնուհետև աշխատել է Մոսկվայում, Ցենտրոսոյուզում, զբաղվել է գրահրատարակչությամբ։ 1927 թվականի ամռանը ձերբակալվել է և 3 տարով աքսորվել Հյուսիսային երկրամաս, Ն. Նակորյակովի միջնորդության շնորհիվ աքսորումը կասեցվել է։ Ավելի ուշ աշխատել է Արտաքին առևտրի ժողկոմում, Ժողկոմխորհի հրատարակչության գործերով կոմիտեում, Կուսակցական հրատարակչությունում։ 1935 թվականի փետրվարի 21-ին Մոսկվայում կալանավորվել է, Հատուկ խորհրդի կողմից դատապարտվել 5 տարվա աքսորի, էտապային կարգով ուղարկվել Անդրբայկալ, Բամլագի Քսենևսկ կայարան։ Աքսորավայրում աշխատել է շինարարության պլանավորող-տնտեսագետ, եղել է ճամբարային ամսագրի խմբագիր, գրել բանաստեղծություններ։ Ավելի ուշ տեղափոխվել է ընդհանուր աշխատանքների։ Պաշտոնական տվյալներով մահացել է աքսորում 1938 թվականի հունիսի 21-ին, մահվան հանգամանքները և տեղը անհայտ են։ 1957 թվականին հետմահու արդարացվել է։


== Ընտանիք ==
Հայրը` Իոսիֆ Իզմայլովիչ Անֆիլովը, զինվորական էր, Կուրսկի նահանգի տոհմական ազնվականներից, Սևաստոպոլի պաշտպանության հերոս։
Մայրը` Ելիզավետա Դմիտրևնա Ռոմանովսկայա
Եղբայրը` Բորիս Իոսիֆովիչ Անֆիլով (1882-1941), զինվորական, Սուրբ Գեորգիի 4-րդ աստիճանի շքանշանի ասպետ, Ժամանակավոր կառավարության զինվորական կոմիսար, Հոկտեմբերյան հեղափոխությունից հետո արխիվագետ, արխիվաբան։
Զարմիկը` Գլեբ Բորիսովիչ Անֆիլովը (1923-1971), լրագրող, գիտության մասսայականացնող, գիտաֆանտաստիկ պատմվածքների հեղինակ։


== Գործունեություն ==
Բանաստեղծություններ սկսել է գրել մանկուց, «Տինոս» բանաստեղծության համար 1914 թվականին Նադսոնի անվան մրցույթում ստացել է առաջին մրցանակ։ Մի շարք բանաստեղծություններ տպագրվել են «Սովրեմեննիկ» ամսագրում (1915)։
Հոկտեմբերյան հեղափոխությունից հետո նրա բանաստեղծությունները չեն տպագրվել, ձերբակալման ժամանակ առգրավված բանաստեղծությունների երկու հաստ տետրերից մեկը հետագայում անհետացել է։


== Երկեր ==
Анфилов Г. И. «Курок заржавленный чернеет строже…» / Публикация И. Г. Анфилова // Наше Наследие : иллюстрир. культурно-ист. журн.. — 1990. — № 14. — С. 85-88. (Жизнь и поэзия забытого поэта Г. И. Анфилова (1886-1933) по воспоминаниям его сына. Публикуются 12 стихотворений 1913-1933 гг., не издававшихся после революции.).Գրահրատարակչություն

Анфилов Г. И. Как торговать книгами в деревне : Советы и указания сел. кооперативам. — М.: Центрсоюз, 1925. — 34 с.
Анфилов Г. И. Книга, журнал и газета в 1932/33 г. — [М.]: изд-во ЦК СРП «Работник просвещения», 1930. — 16 с. — (Библиотека копейка / Под ред. А. П. Шохина ; № 4-5. Культурная пятилетка в массы).
Анфилов Г. И. Сельская книготорговля : (Руководство для книжных работников деревни). — М.: Центросоюз, 1927. — 140 с.
Анфилов Г. И., Кремер А. А. Книготорговая сеть СССР в 1925-26 г. — М.: Работник просвещения, 1929. — 48 с. — (Книгоиздательское и книготорговое дело СССР в 1926 г.; Вып. 3).
Анфилов Г. И., Кремер А. А. Книготорговая сеть СССР в 1926-27 г. — М.: Работник просвещения, 1929. — 40 с. — (Книгоиздательское и книготорговое дело СССР в 1927 году; Вып. 6).


== Պարգևներ ==
Սուրբ Ստանիսլավի երկու շքանշան
Սուրբ Աննային շքանշան


== Ծանոթագրություններ ==


== Արտաքին հղումներ ==
«Глеб Анфилов»։ Поэзия Московского университета: от Ломоносова и до …։ Արխիվացված օրիգինալից 2012-11-23-ին։ Վերցված է 2012-11-17 
«Глеб Иосафович Анфилов»։ Серебряного века силуэт։ Արխիվացված է օրիգինալից 2012-11-23-ին։ Վերցված է 2012-11-17 
Анфилов Г. И. Выдержки из писем // Москвичи в ГУЛАГе : Письма Глеба Анфилова; Список бывших политзаключенных / отв. сост. И. А. Мазус. — М.: Мемориал, 1996. — С. 5-48.
Паршин Е. (2009)։ «Анфилов Глеб Иосафович»։ Проза.ру։ Արխիվացված օրիգինալից 2012-11-23-ին։ Վերցված է 2012-11-17 
Кравец Т. «Чудный свет пошел из Обояни…» // Городские Известия. —Курск — № 4 (2708).